पालन-पोषण का झांसा देकर वृद्ध से 60 हजार ठगे
भास्कर संवाददाता | मो.बड़ोदिया
पालन पोषण के नाम पर वृद्ध के साथ 60 हजार की ठगी होने का मामला सामने आया है। जानकारी के अनुसार शिवलाल पिता देवीलाल निवासी तारागंज तहसील सारंगपुर नगर में भिक्षावृत्ति कर खुद पेट भर रहा था। इसी दौरान गोपाल पिता रमेश निवासी मताना ने शिवलाल को पालन पोषण करने का आश्वासन देकर 60 हजार रुपए उधार के नाम पर ले लिए। भिक्षा मांगकर जमा पूंजी की जरूरत पड़ने पर जब गोपाल से मांगी तो उसने उसे भगा दिया। मामले में शिवलाल ने थाना मो. बड़ोदिया एवं हरिजन कल्याण विभाग शाजापुर में शिकायती आवेदन दिया है।
hin_Deva mai_Deva hin_Deva